BuzzFeed

BuzzFeed, Inc. er et amerikansk media-, nyhets- og underholdningsselskap med et fokus på digitale medier, som ble grunnlagt i 2006 av Jonah Peretti og John S. Johnson III for å fokusere på viralt nettinnhold. Hovedkvarteret til BuzzFeed ligger i New York.

BuzzFeed ble opprinnelig kjent for sine nettbaserte quizzer, listeartikler og popkultur-relaterte artikler, og selskapet har vokst til å bli et globalt media- og teknologiselskap, og dekker flere temaer som politikk, gjør-det-selv (engelsk: «DIY» eller «Do-It-Yourself»), dyr og forretning.

Selv om BuzzFeed har gått inn for mer seriøs journalistikk, viser en undersøkelse fra 2014 utført av Pew Research Center at nettstedet er ansett av mesteparten som en upålitelig kilde, uansett alder og politisk syn.

Oppkjøp 
BuzzFeeds første oppkjøp var i 2012, av selskapet Kingfish Labs. Kingfish Labs (et «startup»-selskap) fokuserte opprinnelig på å optimalisere reklamer på Facebook.

I oktober 2014 kunngjorde BuzzFeed sitt neste oppkjøp: Tornado Labs. Tornado Labs ble BuzzFeeds første dataingeniørteam.

19. november 2020 kunngjorde BuzzFeed at de skulle anskaffe HuffPost.

BuzzFeed kunngjorde i juni 2021 at de blant annet skulle anskaffe Complex Networks.

Innhold 
BuzzFeed produserer innhold daglig, hvor blant andre journalister, bidragsytere, tegneserieskapere og fellesskapet er vist. Populære formater på nettstedet er blant annet lister, videoer og quizzer.

Nyheter 
BuzzFeeds nyhetsavdeling startet opp i desember 2011 med Ben Smith som redaktør. Ved 2016 hadde BuzzFeed 20 undersøkende journalister.

Videoer 
BuzzFeed Video, som er hoved-YouTube-kanalen til BuzzFeed Motion Picture, produserer originalt innhold. Studioet og skaperne av videoinnhold holder til i Los Angeles. Etter 2012 skapte BuzzFeed Video flere videoserier, som inkluderte blant andre The Try Guys og Ladylike. Ved 1. september 2021 hadde BuzzFeed Video et seertall på over 17 milliarder, samt over 20 millioner abonnenter.

Podkaster 
BuzzFeed igangsatte et internt podkastingteam i 2015, som utviklet og ga ut flere podkaster. I september 2018 la BuzzFeed ned podkastingavdelingen, og ga de ansatte sparken på grunn av manglende reklameinntekter. De fleste podkastene ble også kansellert. I andre halvdel av januar 2019 ga de sparken til 200 ansatte på tvers av hele selskapet, og kansellerte den siste podkasten, Thirst Aid Kit.

Tidligere podkaster:

 Another Round
 Internet Explorer
 The News
 See Something, Say Something
 Thirst Aid Kit
 Reporting To You
 Rerun
 The Tell Show
 Women of the Hour

Tasty 
Tasty er en videoserie om matlaging, og er opprinnelig skapt for Facebook, hvor den har 100 millioner følgere (per desember 2019).

BuzzFeed Unsolved 
BuzzFeed Unsolved er den mest suksessfulle nettserien i BuzzFeeds BuzzFeed Multiplayer-avdeling. Serien ble skapt av Ryan Bergara, og fremviser han og Shane Madej som går igjennom historiske, uløste mysterier. Presentasjonen og teoriene i serien er fremvist med en humoristisk tone. I noen episoder besøker de selve stedet involvert med mysteriet, og episode fokuserer ofte på overnaturlige hendelser og spøkelsesjakt.

The Try Guys 
The Try Guys (engelsk, «forsøksfyrene») er en gruppe med fire bekjente (Eugene Lee Yang, Ned Fulmer, Keith Habersberger og Zach Kornfeld) som forsøker forskjellige ting og aktiviteter, ofte pinlige, og filmer resultatene. I juni 2018 forlot gruppen BuzzFeed og skapte en uavhengig kanal som også heter The Try Guys.

Notiser

Referanser

Eksterne lenker 
 
 

Selskaper notert på NASDAQ
Selskaper etablert i 2006
Selskaper fra USA
Nettsteder i USA